Uztaila amaiera arte “Different Realities”, David Arranz-ek telefono mugikorrarekin egindako argazki-erakusketa egongo da ikusgai El Corte Inglesean. Laredon 1983an jaioa, gaur egun ere han bizi da eta, argazkilaritza betidanik gustatu arren, berarentzat zaletasuna izaten jarraitzen duela esan digu. Hala ere, Instagram sare sozialean @arridj bere kontuak 150.000 jarraitzaile baino gehiago dauzka. 2011n, kontua sortu zuenean, telefonoa eta argazkiak lantzeko hainbat aplikazio erabilita sortzen dituen argazkiek horrelako arrakasta izango zutenik nekez imajina zezakeen.